Lasse Lønnum

Lasse Lønnum (født 21. juni 1960 i Mo i Rana) er seniorrådgiver ved UiT Norges arktiske universitet. Han var fra 2006 til 2018 universitetsdirektør samme sted. 

Lønnum fullførte matematisk-naturvitenskapelig embetseksamen (cand.real.) fra Universitetet i Tromsø i 1985. Fra 1986-1992 var han lektor i realfag ved videregående skole i Alta. I 1992-1993 var han studiekonsulent ved Institutt for matematiske realfag ved Universitetet i Tromsø. Fra 1993-1997 var han administrativ leder ved Institutt for matematiske realfag, Universitetet i Tromsø. I 1997-1998 var han assisterende fakultetsdirektør ved det matematisk-naturvitenskapelige fakultet, Universitetet i Tromsø. Fra 1998-2002 var han direktør ved Universitetsstudiene på Svalbard. I 2002-2004 var han forskningsdirektør ved Norsk polarinstitutt. Fra 2004-2006 var han direktør ved Universitetssenteret på Svalbard AS.

Publikasjoner
Brodersen, C., Jaklin, G.S, Lønnum, L., Orheim,O., Gabrielsen, G.W. & Winther, J.G. (2003). Nye krav og nye muligheter for forskning. I 75 år for Norge: Norsk Polarinstitutt jubilerer (s.23-26).
Brodersen, C., Lønnum, L. & Orheim, O. (2003). Fortsatt nasjonalt kunnskapsanker og faglig pådriver i polarområdene. I 75 år for Norge: Norsk Polarinstitutt jubilerer (s.54-55)
Brodersen, C., Lønnum, L., Orheim, O. & Ramseng, A. (2003). Det "nye" instituttmiljøforskning og forvaltningsrådgivning. I 75 år for Norge: Norsk Polarinstitutt jubilerer (s.19-22)
Lønnum, L. (2003). Inn i fremtiden. Svalbard Forskningspark. I Universitetet på tundraen. UNIS 1993-2003 (s.127-135). 
Lønnum, L. (2005). Universitetssenteret på Svalbard (UNIS) og mulighetene i Forskningsparken. I Svalbard vårt nordligste Norge. Ny utgave høsten 2005.

Eksterne lenker  
Lasse Lønnum, UiT

Personer tilknyttet Universitetet i Tromsø